Villeurbanne

Villeurbanne  é un concello e unha cidade de Francia, na rexión de Ródano-Alpes, departamento de Ródano, no distrito de Lión. Está situada directamente ao nordés de Lión, co cal forma o corazón da segunda conurbación máis grande de Francia despois de París. A comuna forma a totalidade de tres cantóns: Villeurbanne-Centre, Villeurbanne-Nord e Villeurbanne-Sud. A súa poboación no censo de 2007 era de 138.151 habitantes.Populations légalles 2007 da commune Pertence á aglomeración urbana de Lión.

 Historia 
miniatura|220px|dereita|Gratte-Ciel (1934) en Villeurbanne.
Sábese que a localización actual do centro de Villeurbanne foi habitada desde polo menos o VI milenio a. C. O seu nome actual provén dunha zona agrícola Galo-Romana, establecida no mesmo tempo que Lión (daquela Lugdunum) e coñecida como Vila Urbana ("casa"). Máis tarde converteríase en Urbanum, logo en Vila Urbane e, finalmente, en Villeurbanne.

Villeurbanne pertence ao reino de Francia desde 1349. Estaba separada de Lión polo río La Rize, unha rama antiga do río Ródano. Até o século XIX, a cidade non era máis que un mosaico de diferentes vilas separadas por campos e terras sen cultivar. Estes vilas sobreviviron na súa maioría, e hoxe en día forman os distritos de Charpennes, Cusset, Croix-Luizet, Maisons-Neuves etc. Coa era industrial, a economía de Villeurbanne disparouse: a industria téxtil foi a primeira en florecer, seguida pola mecánica e a química. Os factores atraeron a diversos grupos de inmigrantes, na súa maioría italianos.

Ao transformarse de comunidade rural a cidade industrial, Villeurbanne experimentou un tremendo auxe demográfico. De 3.000 habitantes en 1928, a súa poboación disparouse a 82.000 en 1931. Por iso o alcalde Lazare Goujon (elixido en 1924) prometeu á cidade unha iniciativa de grandes obras públicas. Poderíase dicir que o resultado máis visible deste programa é o Gratte-Ciel, un complexo de vivendas constituído por dúas torres Art Déco e edificios máis pequenos anexos, aderezados ao longo da avenida Henri Barbusse. Estas estruturas son obra do arquitecto Môrice Leroux, e unha das máis notables estruturas Art Déco de Francia. Tras someterse a unha renovación exhaustiva, as altas torres xemelgas de 19 pisos convertéronse no emblema da cidade.

 Servizos 
 Educación 
Moitos institutos e universidades normalmente listados como parte da "área de Lión" están realmente situados en Villeurbanne. Este é notablemente o caso do campus La Doua, fogar da Universidade Claude Bernard (Lión I), CPE Lyon e do Institut National des Sciences Appliquées de Lión.

 Transporte 
Villeurbanne está ben servida polo sistema de transporte público do Grand Lyon, o "TCL" (Transports en Commun Lyonnais). A ramificación Leste da liña A do metro de Lión atravesa o corazón da cidade, e a liña T1 do tranvía conecta o campus La Doua co distrito comercial e empresarial de Part-Dieu e o Presqu'île do centro.

 Localidades irmandadas 
  Abanilla (Murcia, España)

 Notas 

 Véxase tamén 
 Ligazóns externas 

 Sitio web oficial
 Taboleiro de Mensaxes de Villeurbanne
 Blog de Villeurbanne

Categoría:Cidades de Francia
Categoría:Concellos do departamento do Ródano